 

Më 09.05.2017, Prishtinë

**Lajmërim për të gjitha**

**KLUBET E BASKETBOLLIT, ANËTARËT E FEDERATËS SË BASKETBOLLIT TË KOSOVËS, TRAJNERËT E BASKETBOLLIT, ANËTARËT E SHOQATËS SË TRAJNERËVE TË BASKETBOLLIT TË KOSOVËS**

**ZBATIMI I SISTEMIT TË EDUKIMIT DHE TË LICENCIMIT TË TRAJNERËVE TË BASKETBOLLIT TË KOSOVËS**

**PËR EDICIONIN GARUES 2017/2018**

1. **INFORMATA TË PËRGJITHSHME**

Në muajin mars të këtij viti, Federata e Basketbollit të Kosovës përgatiti dhe miratoi „**Projektin për Përgatitjen dhe Zbatimin e Sistemit të Edukimit dhe të Licencimit të Trajnerëve të Basketbollit dhe të Stafit Profesional të Basketbollit në Kosovë“**, ku përpiloi edhe një plan operativ për përgatitjen dhe zbatimin e sistemit të edukimit dhe të licencimit të trajnerëve të basketbollit në Kosovë. Bazuar në këtë, Shoqata e Trajnerëve të Basketbollit të Kosovës, në Asamblenë e saj të Përgjithshme, e cila u mbajt më 08.IV.2017, në Prishtinë, ndërmori vendimet e poshtëshënuara:

* **Rregulloren e re të punës së Shoqatës së Trajnerëve të Basketbollit të Kosovës,**
* **Rregulloren për licencimin e trajnerëve të basketbollit të Kosovës,**

të cilat qartë përcaktojnë obligimet dhe detyrimet që klubet dhe trajnerët kanë si bartës dhe zbatues të procesit të edukimit dhe të licencimit të trajnerëve **(shihni dy dokumentet e bashkëngjitura)**.

Në bazë të dispozitave të dokumenteve të sipërcekura, është përcaktuar në mënyrë të qartë se „**asnjë trajner i basketbollit ose staf profesional nuk ka të drejtë të ushtrojë punën e tij/saj profesionale me lojtarët dhe/ose skuadrat e basketbollit pa licencë zyrtare profesionale, përfshirë edhe udhëheqjen e skudarës së basketbollit të cilitdo klub ose shkollë të basketbollit në garat dhe ndeshjet zyrtare, që zhvillohen nën patronazhin e Federatës së Basketbollit të Kosovës“**. (Neni 1. Urdhëresa për Licencimin e Trajnerëve të Basketbollit të Kosovës). Praktikisht, kjo do të thotë se pa lejen përkatëse, **që nga 30.IX.2017 e tutje**, asnjë trajner, klub apo skuadër e basketbollit nuk do të ketë mundësinë të marrë pjesë në garat zyrtare të basketbollit në Kosovë.

Në nenin 3 të Rregullores për Licencimin e Trajnerëve të Basketbollit të Kosovës, është vendosur që:

* sipas pikës 3.2. **Lincenca Profesionale për Trajnerë**, lëshohet në bazë të kërkesës personale të parashtruar nga trajneri përkatës, që në njëfarë forme dëshmon edhe pronësinë e saj. Kjo licencë i mundëson trajnerit të dëshmojë kualifikimet e tij individuale dhe profesionale për kryerjen e detyrës së trajnerit dhe për udhëheqjen e skuadrave të basketbollit në nivele të caktuara të garave (ligës) dhe në kategori të veçanta.
* sipas pikës 3.3. **Karta (licenca) e Trajnerit të Klubit**, është konfirmim zyrtar që i lejon secilit trajner të kryejë detyrën e tij/saj dhe të udhëheqë skuadrat e caktuara në garat përkatëse të klubit që është i pajisur me licencë të duhur. Karta e Trajnerit të Klubit lëshohet në bazë të kërkesës personale të secilit klub, që në njëfarë forme dëshmonë edhe pronësinë e saj. Kjo kartë është dëshmi se detyra e trajnerit dhe udhëheqja e skuadrës së caktuar në ndeshje përkatëse përputhet me detyrimet dhe përgjegjësitë që trajneri i kualifikuar i ka.

1. **LLOJET E LICENCAVE TË TRAJNERËVE PËR EDICIONIN GARUES 2017/2018**

Neni 4 i Rregullores për Licencimin e Trajnerëve të Basketbollit të Kosovës përcakton edhe llojet e licencave për edicionin garues 2017/2018, të cilat janë si në vijim:

|  |  |  |
| --- | --- | --- |
| **LLOJI I LICENCËS** | **EMRI I LICENCËS** | **MUNDËSON UDHËHEQJEN E SKUADRËS**  **(si udhëheqës i shtabit dhe/ose kryetrajner** |
| **Pro A** | Profesionale – seniore | * SUPERLIGA dhe të gjitha ligat e tjera nën ligën seniore * të gjitha ligat e kategorive të juniorëve U18 dhe U16 * duhet të përmbushen edhe disa kushte shtesë përkatëse për kategorinë U14 dhe më poshtë |
| **B** | Gjysëmprofesionale ose liga seniore amatore | * LIGA 1. dhe 2. SENIORE * LIGA SENIORE E VAJZAVE * të gjitha ligat e kategorive të juniorëve U18 dhe U16 * duhet të përmbushen edhe disa kushte shtesë përkatëse për kategorinë U14 dhe më poshtë |
| **Pro C** | Profesionale për kategoritë juniore | * të gjitha ligat e kategorive të juniorëve U18 dhe U16 * duhet të përmbushen edhe disa kushte shtesë përkatëse për kategorinë U14 dhe më poshtë |
| **D** | Gjysëmprofesionale ose liga amatore për kategori juniore | * Grupi B i kategorisë juniore U18 dhe U16 * të gjitha ligat e vajzave të kategorive të juniorëve U16 dhe U18 * duhet të përmbushen edhe disa kushte shtesë përkatëse për kategorinë U14 dhe më poshtë |
| **E** | Për kategoritë e pionerëve dhe të minibasketbollit që zhvillohet në shkolla të basketbollit | * të gjitha ligat dhe garat e tjera U14 dhe më të ri në konkurrencën e vajzave dhe djemve |

1. **LLOJET E KARTËS (LICENCËS) SË TRAJNERIT TË KLUBIT PËR EDICIONIN GARUES 2017/18**

Neni 8 i Rregullores për Licencimin e Trajnerëve të Basketbollit të Kosovës përcakton llojet e kartës së trajnerit të klubit për edicionin garues 2017/2018, të cilat janë si në vijim:

|  |  |  |  |
| --- | --- | --- | --- |
| **LLOJI (NGJYRA) E KARTËS (LICENCËS)** | **MOSHA E KATEGORISË** | **STATUSI I KLUBIT**  **(NIVELI I GARËS)** | **LICENCA E TRAJNERIT** |
| **I KALTËR** | SENIORËT | SUPERLIGA | Pro A |
| **I BARDHË** | SENIORËT | LIGA 1. dhe 2. E SEN. | B |
| **I GJELBËR** | U18 dhe U16 | GRUPI A I KAT. MË TË RE | Pro C |
| **I VERDHË** | U18 dhe U16 | GRUP B I KAT. MË TË RE | D |
| **I KUQ** | U14 dhe më të RINJ | TË GJITHA GARAT | E |

1. **KUSHTET DHE KRITERET E LICENCIMIT PËR EDICIONIN GARUES 2017/2018**

Kërkesa për pajisje me licencë për edicionin garues 2017/2018 mund të parashtrohet vetëm nga trajnerët, të cilët janë anëtarë të Shoqatës së Trajnerëve të Basketbollit të Kosovës me tarifën e paguar për anëtarësim për edicionin 2017/2018, gjersa kërkesën për kartën e trajnerit të klubit mund ta parashtrojnë vetëm klubet dhe shkollat e basketbollit që janë anëtarë me të drejta të plota të Federatës së Basketbollit të Kosovës.

Neni 26 i Rregullores së Punës së Shoqatës së Trajnerëve të Basketbollit të Kosovës dhe Neni 12 i Rregullores për Licencimin e Trajnerëve të Basketbollit të Kosovës për edicionin garues 2017/2018 përcakton kushtet dhe kriteret për dhënien e licencës së trajnerit. Trajneri që parashtron kërkesën për pajisjen e llojit të caktuar të licencës duhet të përmbushë kushtet dhe kriteret e poshtëshënuara minimale;

|  |  |  |  |  |  |
| --- | --- | --- | --- | --- | --- |
| **LLOJI I LICENCËS** | **NIVELI I EDUKIMIT DHE/OSE I KUALIFIKIMIT** | | **(2\*) PROGRAMI I EDUKIMIT** | **(4\*) VITE PËRVOJË SI** | |
| **Niveli sipas sistemit të Bolonjës** | **(1\*) në basketboll** | **trajner** | **lojtar/e** |
| **Pro A** | 1 në sport | 3 (trajner) | për nivelin 4 + **LU(3\*)** | 5 (senior) | 4 (senior) |
| **B** | - | 2 (trajner i ri) | për nivelin 3 + **LU(4\*)** | 3 (senior) | 3 (senior) |
| **Pro C** | 1 në sport | 2 (trajner i ri) | për nivelin 3 + **LU(4\*)** | 3 (U16) | 4 (U16) |
| **D** | - | 1 (trajner fillestar) | për nivelin 2 + **LU(4\*)** | 2 (U16) | 4 (U16) |
| **E** | - | - | për nivelin 1 + **LU(4\*)** | - | 4 (U16) |

***1\* Përcaktimi i nivelit të edukimit profesional dhe/ose kualifikimeve të basketbollit***

Sa i përket punës profesionale të trajnerëve në sporte të caktuara dhe për të përcaktuar nivelin e edukimit profesional dhe/ose të kualifikimeve për trajnerë të basketbollit në Kosovë, përdoret modeli, i cili është i rregulluar sipas „Rrjetit Evropian të Shkencës, Edukimit dhe Punësimit në Sport“ (European Network of Sport Science, Education and Employment (ENSSEE, shih dokumentin „Rishikimi i strukturës 5 nivelore për njohjen e kualifikimeve për trajnim“, shtator 2007);

|  |  |  |  |  |  |  |
| --- | --- | --- | --- | --- | --- | --- |
| **ARSIMI I RREGULLT**  **(sipas sistemit të Bolonjës)** | | **EDUKIMI PËR TRAJNER TË BASKETBOLLIT** | **NIVELET E KUALIFIKIMIT SIPAS ENSSEE** | | **TITULLI I KUALIFIKIMIT** | |
| **Nr.** | **Niveli** | **në anglisht** | **në shqip** |
| **III.** | SHKOLLA E MESME **+** | **kurse edukative të rregullta (të çertifikuara) për trajner të basketbollit** | **1.** | trajnerë nxënës | primary coach | trajner fillestar |
| **IV.** | **2.** | junior coach | trajner junior |
| **V.** | **3.** | trajnerë të pavarur | coach | trajner |
| **VI.** | NIVELI I 1-rë I SISTEMIT TË BOLONJËS | **për trajner të basketbollit** | **4.** | senior coach | trajner senior |
| **VII.** | NIVELI I 2-të I SISTEMIT TË BOLONJËS (MASTER) | **për trajner të basketbollit** | **5.** | master coach | trajner mjeshtër |

***2\* Kriteret që duhet plotësuar për t’u përfshirë në programin e edukimit***

Të gjithë trajnerët që duan të pajisen me licencë e kanë të obligueshme që të marrin pjesë në programe të rregullta edukative për trajnerë të basketbollit, të cilat do të organizohen nga Federata e Basketbollit të Kosovës dhe në bashkëpunim me Shoqatën e Trajnerëve të Basketbollit të Kosovës. Këto programe do të organizohen në formën e kurseve të çertifikuara. Sa i përket njohjes së plotësimit të kritereve për licencim, trajneri duhet që zyrtarisht të marrë pjesë në programe, që janë një nivel më lartë se kualifikimet zyrtare të basketbollit sipas modelit ENSSEE.

***3\* Kriteret që duhet plotësuar për licencimin e trajnerit (LU)***

Licencimi i trajnerit është pjesë përbërëse e programit për edukimin e trajnerit dhe si e tillë është kusht i detyrueshëm për dorëzimin e kërkesës dhe marrjen e licencës së trajnerit.

***4\* Kriteret që duhet plotësuar për përvojë***

Pajisja me llojin e veçantë të licencës obligon individin e caktuar që të përmbushë kriteret e te dy llojeve të përvojës, që do të thotë përvojën si lojtar aktiv dhe si trajner aktiv, të dyjat në kategorinë e caktuar të vjetërsisë.

Vërejtjet e poshtëshënuara, obligimet, kushtet dhe kriteret e licencimit, si dhe kërkesat në përgjithësi aplikohen edhe për ndihmësit e kryetrajnerëve dhe për trajnerët e huajë (trajnerët që nuk janë shtetas të Republikës së Kosovës);

* **ndihmëstrajneri** duhet të përmbushë kriteret e programit të edukimit, të ofruara sipas modelit ENSSEE për një nivel më të ulët profesional ose kualifikimet që janë të obligueshme për kryetrajnerin,
* **trajnerët e huajë** mund të pajisen vetëm me kartë ngjyrë të kaltër dhe/ose të gjelbër të trajnerit të klubit, që do të thotë se për Licencën Pro A dhe/ose Pro C, individi duhet të posedojë të paktën katër nivele të trajnimit ose të kualifikimeve (sipas modelit ENSSEE), ose të ketë marrë pjesë në punëtori praktike për licencimin e trajnerëve, të organizuara nga Shoqata e Trajnerëve të Basketbollit të Kosovës ose së paku në një klinikë ndërkombëtare të trajnerëve.

1. **PROGRAMI PËR EDUKIMIN E TRAJNERËVE DHE OBLIGIMET QË TRAJNERËT KANË PËR EDICIONIN 2017/2018**

Programi për edukimin e trajnerëve është i detyrueshëm për të gjithë trajnerët që janë anëtarë të Shoqatës së Trajnerëve të Basketbollit të Kosovës ose trajnerët që kanë parashtruar kërkesën për t’u pajisur me licencë dhe përbëhet nga dy segmente;

1. **Program i çertifikuar për edukimin e rregullt të trajnerëve të basketbolit**

Për të cilin program, Federata e Basketbollit të Kosovës dhe Shoqata e Trajnerëve do të bëjnë thirrje për aplikim në muajin gusht të vitit 2017, gjersa fillimi i zbatimit të vitit të parë të programit është paraparë të jetë në tetor të vitit 2017. Të gjithë trajnerët e regjistruar do të marrin çertifikatën e regjistrimit për programin dhe nivelin e caktuar që, në veprimet për pajisjen me licencim, përdoret si arsye për përfshirje në programin edukativ, gjegjësisht si konfirmim i segmentit të parë të kritereve për edukimin dhe licencimin e trajnerëve (shih pikat ***2\**** dhe ***3\****).

1. **Programi për licencim të obligueshëm për trajnerë**

Program ky që për edicionin 2017/2018 përfshinë;

* Klinikën ndërkombëtare për trajnerë, e cila do të mbahet në periudhën kohore nga **26 deri më 28.V.2017,**
* Seminarin për licencimin e trajnerëve me punëtori praktike, që është paraparë të mbahet në periudhën kohore nga **fundi i gushtit ose fillimi i shtatorit 2017**. Pjesa e parë e seminarit do të jetë e përbashkët për të gjithë trajnerët, gjersa në pjesën e dytë, e cila do të mbahet në kapacitetin e punëtorive praktike, trajnerët do të ndahen në tri grupe;
* Grupi i kandidatëve për licencën e seniorëve Pro A dhe B,
* Grupi i kandidatëve për licencën e juniorëve Pro C dhe D,
* Grupi i trajnerëve për kategori të pionerëve, përkatësisht kandidatët për licencën E.

Pjesëmarrja në klinika dhe seminare për trajnerë me punëtori praktike arsyetohet me marrjen e çertifikatës, e cila në hapat e mëtutjeshëm të licencimit përdoret si si konfirmim i segmentit të dytë të kritereve për edukimin dhe licencimin e trajnerëve.

1. **PASQYRA E AKTIVITETEVE DHE E OBLIGIMEVE TË KLUBEVE DHE TË TRAJNERËVE**

Neni 10 i Rregullores për Licencimin e Trajnerëve të Kosovës përcakton procedurat e plota për licencim dhe të gjitha procedurat individule si në vijim. Prandaj, të gjithë ata që janë pjesë e procesit të licencimit, duke përfshirë edhe anëtarët (klubet, trajnerët, autoritetet përkatëse dhe personat e caktuara) duhet t’i përmbushin obligimet e tyre në pajtueshmëri me afatet kohore të pasqyruara në tabelën e mëposhtme;

|  |  |  |  |
| --- | --- | --- | --- |
|  | **AKTIVITETI** | **PËRMBUSHJA E AFATIT KOHOR** | **PËRGJEGJËS PËR REALIZIM** |
| 1 | Thirrje për aplikim në Klinikën Ndërkombëtare për Trajnerë për vitin 2017 | 10.V. 2017 | Shoqata e Trajnerëve të Basketbollit të Kosovës |
| 2 | Aplikimi në Klinikën Ndërkombëtare për Trajnerë për vitin 2017 | 19.V.2017 | **TRAJNERËT** |
| 3 | Klinika Ndërkombëtare për Trajnerë për vitin 2017 (pjesëmarrje e obligueshme për të gjithë kandidatët për licencim) | nga 26.V. deri më 28.V.2017 | Shoqata e Trajnerëve të Basketbolli të Kosovës dhe **TRAJNERËT** |
| 4 | Thirrje për aplikim në seminarin për licencimin e trajnerëve me punëtori praktike | 30.VI. 2017 | Shoqata e Trajnerëve të Basketbollit të Kosovës |
| 5 | Thirrje për aplikim në programin e rregullt edukativ për trajnerë të basketbollit | 01.VIII. 2017 | Federata e Basketbollit të Kosovës dhe Shoqata e Trajnerëve të Basketbollit të Kosovës |
| 6 | Aplikimi në seminarin për licencimin e trajnerëve me punëtori praktike | 10.VIII. 2017 | **TRAJNERËT** |
| 7 | Thirrje për aplikim për pajisje me licencë profesionale të trajnerëve | 15.VIII. 2017 | Federata e Basketbollit të Kosovës dhe Shoqata e Trajnerëve të Basketbollit të Kosovës |
| 8 | Thirrje për aplikim për pajisje me kartën e trajnerit të klubit | 15. VIII. 2017 | Federata e Basketbollit të Kosovës dhe Shoqata e Trajnerëve të Basketbollit të Kosovës |
| 9 | Dorëzimi i kërkesës për pajisje me licencë profesionale të trajnerëve (formulari për aplikim) | 31. VIII.2017 | **TRAJNERËT** |
| 10 | Dorëzimi i kërkesës për pajisje me kartën e trajnerit të klubit (formulari për aplikim) | 31. VIII.2017 | **KLUBET** |
| 11 | Dorëzimi i kërkesës për pjesëmarrje në programin e rregullt edukativ për trajnerë të basketbollit | 31. VIII.2017 | **TRAJNERËT** |
| 12 | Pagesa e tarifës së anëtarësimit në Shoqatën e Trajnerëve të Basketbollit të Kosovës për edicionin 2017/2018 | 31. VIII.2017 | **TRAJNERËT** |
| 13 | Seminari për licencimin e trajnerëve me punëtori praktike (e obligueshme për të gjithë kandidatët) | ndërmjet 25.VIII. dhe 09.IX.2017 | Shoqata e Trajnerëve të Basketbolli të Kosovës dhe **TRAJNERËT** |
| 14 | Thirrje për regjistrim në programin e rregullt edukativ për trajnerë të basketbollit | 05. IX. 2017 | **TRAJNERËT** |
| 15 | Zbatimi i procedurave për licencimin e trajnerëve dhe klubeve në shkallën e parë | nga 01.IX. deri më 15.IX.2017 | Komisioni për Licencim i Federatës së Basketbollit të Kosovës |
| 16 | Publikimi i vendimeve të ndërmarra për licencimin e trajnerëve dhe klubeve në shkallën e parë | 15. IX.2017 | Komisioni për Licencim i Federatës së Basketbollit të Kosovës |
| 17 | Dorëzimi i çfarëdo ankese lidhur me vendimet e ndërmarra për licencimin e shkallës së parë | 22. IX.2017 | **TRAJNERËT DHE KLUBET** |
| 18 | Zgjidhja e ankesave kundër vendimeve të ndërmarra për licencimin e shkallës së parë | nga 23. IX. deri më 29.09.2017 | Komiteti Ekzekutiv i Federatës së Basketbollit të Kosovës |
| 19 | Publikimi i vendimeve përfundimtare të ndërmarra për licencimin e trajnerëve dhe klubeve | 30. IX.2017 | Komiteti Ekzekutiv i Federatës së Basketbollit të Kosovës |
| 20 | Fillimi i zbatimit të programit të rregullt edukativ për trajnerë të basketbollit | 01.X. 207 | Federata e Basketbollit të Kosovës dhe Shoqata e Trajnerëve të Basketbollit të Kosovës |
| 21 | Të gjitha detyrimet financiare që duhet vendosur për programin e rregullt edukativ për trajnerë të basketbollit për edicionin 2017/2018. | 01.X. 207 | **TRAJNERËT DHE KLUBET** |

**Për këtë arsye, pas datës 30.IX.2017 dhe më tutje, asnjë trajner që nuk është i licencuar me licencë valide të trajnerit, si dhe asnjë klub që nuk është i licencuar me kartën valide të trajnerit të klubit nuk do të ketë mundësi të merr pjesë ose të luajë në çfarëdo gare zyrtare, që organizohet nën patronazhin e Federatës së Basketbollit të Kosovës.**

1. **DETYRIMET FINANCIARE TË KLUBEVE DHE TRAJNERËVE PËR EDICIONIN 2017/2018**

Sipas vendimit të Bordit të Federatës së Basketbollit të Kosovës dhe në pajtueshmëri me Bordin eShoqatës së Trajnerëve të Basketbollit të Kosovës, Federata e Basketbollit të Kosovës merr përsipër kryerjen e një pjese të shpenzimeve financiare për zbatimin e programit për edukim dhe licencim. Pjesa tjetër e detyrimeve financiare duhet të mbulohet nga klubet (si pjesëmarrës në zhvillimin e punës së tyre profesionale në basketboll, në Kosovë) dhe trajnerët (si investim personal për t’u pajisur me njohuri të reja në fushën e edukimit ose kualifikimeve profesionale, si dhe si investim në zhvillimin e tyre profesional).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **LLOJI I DETYRIMEVE FINANCIARE** | **SHUMA E PAGESËS DHE KRYESI I SAJ** | | | | | | | **PRANUESI I PAGESËS** |
| **KLUBI PËR TRAJNER** | | | **TRAJNERI** | | | **FBK** |
| **kryetraj.** | **ndihmës** | **i huaj** | **kryetraj.** | **ndihmës** | **i huaj** |
| Tarifa e anëtarësimit të trajnerit për edicionin 2017/2018 |  |  |  | 20 EUR | 20 EUR | 20 EUR |  | Shoqata e trajnerëve |
| Tarifat për dhënien e licencës për trajnerë   * Licenca Pro A * Licenca B * Licenca Pro C * Licenca D * Licenca E |  |  |  | 50 EUR  25 EUR  30 EUR  15 EUR  10 EUR | 35 EUR  15 EUR  20 EUR  10 EUR  5 EUR | 100 EUR  -  60 EUR  -  - |  | Federata e Basketbollit |
| Tarifat për kartën e trajnerit të klubit   * I kaltër (Licenca Pro A - SUPERLIGA) * I bardhë (Licenca B - LIGA 1. dhe 2. E SENIORËVE) * I gjelbër (Licenca Pro C - GRUPI A I KAT. MË TË RE) * I verdhë (Licencat D – Grupi B I KAT. MË TË RE) * I kuq (Licenca E – garat e pionerëve) | 100 EUR  50 EUR  60 EUR  30 EUR  20 EUR | 70 EUR  30 EUR  40 EUR  20 EUR  10 EUR | 200 EUR  -  120 EUR  -  - |  |  |  |  | Federata e Basketbollit |
| Tarifa e regjistrimit për klinika dhe seminare   * Klinika ndërkombëtare e vitit 2017 * Seminari për licencim me punëtori për vitin 2017 | 50 EUR për trajner  50 EUR për trajner | | | 25 EUR  25 EUR | | | 50 EUR për trajner  50 EUR për trajner | Qendra e Edukimit e FBK-së |
| Shkollimi vjetor për programin e rregullt edukativ për trajnerë të basketbollit | 50 EUR për trajner | | | 100 EUR | | | 100 EUR për trajner |

Mënyra dhe dinamika e pagesës përcaktohet nga Bordi i Federatës së Basketbollit të Kosovës.

E gjithë skeme e pagesave financiare e paraqitur më lartë do të përdoret ekskluzivisht për zbatimin e sistemit të edukimit dhe të licencimit të trajnerëve të basketbollit të Kosovës. Kontrolli dhe mbikëqyrja mbi përdorimin e fondeve është përgjegjësi e Bordit të FBK-së dhe e Sekretarit të Përgjithshëm të FBK-së.

1. **UDHËZIME PËR DORËZIMIN E APLIKACIONIT PËR LICENCË TË TRAJNERIT DHE PËR KARTË TË TRAJNERIT TË KLUBIT PËR EDICIONIN 2017/2018**
2. **Anëtarësimi i obligueshëm në Shoqatën e Trajnerëve të Basketbollit të Kosovës**

Trajnerët e caktuar mund ta paraqesin kërkesën për pajisje me licencë të trajnerit vetëm si anëtarë të Shoqatës së Trajnerëve të Basketbollit të Kosovës, e cila dëshmohet përmes tarifës së anëtarësimit. Nëse ndonjëri nga trajnerët e caktuar nuk është ende anëtar i Shoqatës së Trajnerëve por synon të aplikojë për licencë të trajnerit, atëherë ai/ajo duhet që fillimisht të bëhet anëtar i Shoqatës, duke plotësuar dhe dorëzuar dokumentet e poshtëshënuara;

* Formularin për aplikim në Shoqatën e Trajnerëve të Basketbollit të Kosovës,
* Regjistrimin personal dhe formularin përkatës për anëtarët e Shoqatës së Trajnerëve të Basketbollit të Kosovës, dhe
* Pagesën e tarifës së anëtarësimit.

1. **Dorëzimi i aplikacionit për licencë të trajnerit për edicionin garues 2017/2018**

Në pajtueshmëri me Nenin 3, Pika 3.2, Rregullorja për Licencimin e Trajnerëve të Basketbollit të Kosovës, licenca e trajnerit do të lëshohet me kërkesë të secilit trajnerë që parashtron kërkesën. Kërkesa parashtrohet në bazë të formularit të veçantë, të cilin e plotëson dhe e nënshkruan trajneri në fjalë. Formulari duhet të plotësohet në tërësi dhe me të gjitha të dhënat që kërkohen aty, përfshirë edhe dokumentet shtesë të nevojshme, që janë cekur më poshtë;

* Fotokopjen si dëshmi të pagesës së tarifës për edicionin 2017/2018,
* Fotokopje si dëshmi të shkollimit të përgjithshëm dhe më të lartë të kryer,
* Fotokopje si dëshmi e edukimit ose kualifikimit profesional të basketbollit

(në rast se shkollimi i përgjithshëm dhe më i lartë është i njëjtë me atë të basketbollit, atëherë mjafton që të sigurohet dëshmia për vetëm njërën nga pikat e mësipërme)

* Fotokopje si dëshmi e kryerjes së klinikës ndërkombëtare të trajnerëve për vitin 2017,
* Fotokopje si dëshmi e kryerjes së seminarit për licencim me punëtori praktike për vitin 2017,
* Fotokopje e regjistrimit të programit të rregullt edukativ të trajnerëve të basketbollit për vitin shkollor 2017/2018.

Thirrja për aplikim për pajisje me licencë profesionale të trajnerëve, përfshirë edhe formularin që është shpjeguar më lartë, do të publikohen në faqen zyrtare të Federatës së Basketbollit të Kosovës dhe do t’ju dorëzohen të gjitha klubeve dhe trajnerëve jo më vonë se 15.VIII.2017.

Afati i fundit për dorëzimin e aplikacionit për pajisje me licencë profesionale të trajnerëve dhe dorëzimi i formularit, përfshirë edhe të gjitha dokumentet e parapara është 31.VIII.2017. Nëse aplikacionet dorëzohen pas afatit të paraparë dhe formularët nuk janë plotësuar si duhet apo nuk janë përmbushur kriteret e parashtruara, atëherë ato nuk do të merren parasysh dhe trajneri do të humbë të drejtën për t’u pajisur me licencë të trajnerit.

1. **Dorëzimi i kërkesës për kartën e trajnerit të klubit për edicionin garues 2017/2018**

Në pajtueshmëri me Nenin 3, Pika 3.3. Rregullorja për Licencimin e Trajnerëve të Basketbollit, karta e trajnerit të basketbollit do të lëshohet me kërkesën e secilit klub që parashtron kërkesën. Kërkesa parashtrohet në bazë të formularit të veçantë, të cilin e plotëson dhe e nënshkruan personi i autorizuar i klubit në fjalë. Formulari duhet të plotësohet në tërësi dhe me të gjitha të dhënat që kërkohen aty, përfshirë edhe

* Pagesën e tarifës për kartën e trajnerit të klubit,

që është e obligueshme të bashkëngjitet si dëshmi, si për klubin ashtu edhe për trajnerin që nënshkruan deklaratat e mëposhme;

* Deklarata mbi angazhimin e tij/saj për trajnimin dhe udhëheqjen e skuadrës ose skuadrave në fjalë,
* Deklaratën e tij/saj që pranon të jetë i/e angazhuar për trajnimin dhe udhëheqjen e skuadrës dhe skuadrave në fjalë.

Thirrja për aplikim për pajisje me kartë të trajnerit të klubit, përfshirë edhe formularin që është shpjeguar më lartë, do të publikohen në faqen zyrtare të Federatës së Basketbollit të Kosovës dhe do t’ju dorëzohen të gjitha klubeve jo më vonë se 15.VIII.2017.

Afati i fundit për dorëzimin e aplikacionit për pajisje me kartë të trajnerit të klubit dhe dorëzimi i formularit, përfshirë edhe të gjitha dokumentet e parapara është 31.VIII.2017. Nëse aplikacionet dorëzohen pas afatit të paraparë dhe formularët nuk janë plotësuar si duhet apo nuk janë përmbushur kriteret e parashtruara, atëherë ato nuk do të merren parasysh dhe klubi do të humbë të drejtën për t’u pajisur me kartë të trajnerit të klubit.

Elvira Dushku

U.d. Sekretare e Përgjithshme, FBK